PLAT: รอปัจจัยบวกในครึ่งปีหลังแนะซื้อราคาเป้าหมาย 6.7 บาท
PLATคาดปัจจัยบวกในครึ่งหลังปี 59 ได้แก่ การต่อสัญญาเช่ากว่า 600 สัญญาที่จะถึงในเดือนพ.ย.นี้และผลจากฤดูกาลท่องเที่ยวในช่วงปลายปี คงคำแนะนำ "ซื้อ" ที่ราคาเป้าหมาย 6.70 บาท โดยมีแผนพัฒนาเชิงรุกเป็นปัจจัยบวกในระยะยาว 
19 ส.ค. 2559

บล.ซีไอเอ็มบี  ระบุในบทวิเคราะห์วันนี้(19 ส.ค.) ว่า บริษัท เดอะ แพลทินัม กรุ๊ป จำกัด (มหาชน) หรือ PLAT ผลประกอบการทรงตัว มีกำไรสุทธิ 165 ล้านบาท ซึ่งเป็นไปตามที่เราคาดแต่ต่ำกว่าตลาดคาด 5%
Occupancy rate คงตัวสูงทั้งส่วนของพื้นที่เช่าที่ 99% และส่วนของโรงแรมที่ 85% ในไตรมาส 2/59 กำหนดการเปิดโครงการ The Market by platinum และโรงแรมสองแห่งบนเกาะสมุยยังเป็นไปตามแผนเดิมในปี 61 โดยคาดว่าจะสามารถประกาศแผนผังที่ชัดเจนได้ในไตรมาส 3/59 
คาดว่าปัจจัยบวกในครึ่งหลังปี 59 ได้แก่ การต่อสัญญาเช่ากว่า 600 สัญญาที่จะถึงในเดือนพ.ย.นี้และผลจากฤดูกาลท่องเที่ยวในช่วงปลายปี  คงคำแนะนำ “ซื้อ” ที่ราคาเป้าหมาย 6.70 บาท โดยมีแผนพัฒนาเชิงรุกเป็นปัจจัยบวกในระยะยาว  